
PONENCIA Dl 
RAFAEL POLEO 

ARIBA 

COMMUNISMO 
DEN CARIBE 
NO TIN 
BASE SOLIDO 


CONGRESO INTERESANTE 

Durante dianan 11, 12 y 13 di 
Juli ultimo e cuerpo di prensa di 
Antillas Hulandes a tene su di nue- 
be Congreso di Prensa Antillano 
den Holidáy Inn hotel aki na Aru- 
ba. E redaccion di “AMISTAD” ta 
felicita e organisadoman di e con- 
greso aki cual tabata estupenda- 
mente organisa y tambe pa e pro- 
grama interesante cu a ser pre- 
para. 

No tin duda cu e topiconan di 
actualidad cu a ser escogi pa e con- 
greso aki a atrae hopi atencion di e 
participantenan y observadoman 
considerando cu hopi dia despues 
di e congreso ainda por a tende 
comentarionan al respecto den 
seno di e periodistanan di nos 
isla. “Open Sky Policy”, “Ener- 
gia y e tercer mundo” y e “Ame- 
naza di Comunismo den Caribe” 
ta topiconan di interes na e mo- 
mento aki y pa cual motibo tambe 


hopi columnanan ta ser dedica na e 
puntonan aki no solamente den 
prensa local, pero tambe den pren- 
sa internacional. 

Un di e topiconan cu a haci un 
cierto impresion ariba nos redac- 
cion te esun cu a trata comunismo 
den Caribe y cual a ser presenta 
elocuentemente, manera nos por a 
observa na television, door di e co- 
nocido periodista Venezolano Ra- 
fael Poleo. Sr. Poleo, kende ta 
director di e revista “Zeta”, a de- 
mostra un vez mas di ta un perio- 
dista capaz y un elocuente orador. 

Nos redaccion di “AMISTAD” 
kende tambe ta sigui di acerca e 
ultimo desarollonan den e region 
di Caribe a logra obtene un copia 
di e discurso di Sr. Poleo pa nos 
propio estudio y comenteuio ariba e 
topico controversied “E amenaza di 
Comunismo den Csiribe”. 

COMUNISMO PA CREA PANICO 

En gcncral, nos ta di opinion cu 


Sr. Poleo cu su discurso a trata, sea 
coñcientemente of inconcientemen- 
te, di sembra cierto panico pa e 
amenaza Sovietico - Cubano entre 
esnem presente na e congreso. Te 
asina leuw cu nos tin informacion 
ariba e forza militar di Rusia versus 
esun di Merca, nos no ta di acuerdo 
cu Sr. Poleo encuanto e forza total 
di Rusia, y, pues, nos redaccion no 
ta mira ningun causa pa alarma den 
e region di Caribe den e futuro 
cercano. 

Siguientemente, nos ta bai co- 
menta ariba algun puntonan espe- 
cifico cual Sr. Poleo a trece dilanti 
den su discurso durante e di nuebe 
Congreso di Prensa Antillano luna 
pasá. 

REGION DI CONFLICTO 

Na principio di su presenta- 
cion Rafael Poleo ta menciona cu 
actualmente e region di Caribe, 
despues di medio oriente, ta esun 
cu mas conflictonan na mundo. Cu 
esaki e kier bisa e enfrentamento 
entre e dos superpotencianan di 
mundo, esta Estados Unidos, y 
Union Sovietico cu su base na 
Cuba. Segun Sr. Poleo, Rusia lo ta 
amenasa e suministro di petroleo di 
mas sigur cu Merca tin e region aki, 
despues di su propio reserv^anan, 
esta for di Venezuela y Mexico. 

Segun nos analysis di e situa- 
cion mundial, e area di mas conflic- 
to actualmente despues di medio 
oriente no ta e mar Caribe, pero e 
continente di Africa. Esaki t’asina 
pa varios motibonan. E promer mo- 
tibo ta politico y cu esaki nos ta 
haci referencia na tur e guerranan 
civil cu tabata tin y ta andando 
ainda den tur e paisnan Africano cu 
a bira independiente durante e ulti- 
mo 20 añanaii. Den tur e guerra- 
nan aki ta e dos superpotencianan 
na mundo ta apoya e combatante- 
nan na cada banda p’asina influen- 
cia e final di e guerranan aki. Lo- 
giceimente, e meta di cada un di e 

superpotencianan ta pa pone un go- 
bierno den e pais cu lo ta amistoso 
cu e respectivo superpotencia, sea 
Merca of Rusia. Den e contexto 
aki, varios paisnan por ser mencio- 
na: Rhodesia, Angola, Uganda, 
Utopia, Somalia y hopi mas. 

Un otro motibo ta e control di 
fuentenan di petroleo. Actualmente 
t asina cu Rusia ta produci suficien- 
te petroleo pa abastece su propio 
industria y consumidoman (Des- 
pues di Arabia Saudita, Rusia ta e 
productor di mas grandi di mundo!) 
Pero, ta ser predeci cu den e añanan 
venidero Rusia su reservanan ta bai 
menguando poco poco y esaki lo 
forza é pais pa importa petroleo. 
Ta logico cu Union Sovietica lo 
trata na obtene su necesidadnan di 
petroleo den su propio region ma- 
nera, pues, Africa y e paisnan Ara- 
be den medio oriente. Pakico Ru- 
sia lo, kier purba corta e suministro 
di petroleo pa Merca for di Vene- 
zuela y Mexico, manera Sr. Poleo 
ta pretende, siendo cu e paisnan 
aki t’asina leuw for di Rusia? 
Pakico Rusia lo no trata na promer 
lugar di stroba e entrega di petro- 
leo pa Merca for di Nigeria, un pais 
Africano cual ta keda hopi mas cer- 
ca di e region di Rusia? 

Ademas, no tin motibo pa cor- 
ta e suministro di petroleo Mexica- 
no pa Merca pa e simple motibo cu 
Mexico ta exporta masha poco 
azeta pa Merca actualmente. Ta ser 
sospecha, sinembargo, cu despues di 
Arabia Saudita, Mexico lo por tin e 
reservanan petrolero mas grandi na 
mundo, y hamas y nunca Merca lo 
permiti Rusia di controla esaki y e 
Politburo den Kremlin sa esaki 
tambe. 

Sr. Poleo tambe ta laga di men- 
ciona den su discurso e hecho cu 
Merca tin hopi reservanan di pe- 
troleo den su propio tera y cu nin- 
gun hende por mishi cu esaki pa- 
sobra nan ta worde reserva pa uso 
den caso di guerra. Pues, esaki ta 
un otro razon pa duda e ponencia 


cu si Rusia logra corta tur entrega 
di petroleo pa Merca for di exte- 
rior, cu Merca lo keda sin energia 
y, consecuentemente, sucumbi. 

RUSIA VS. MERCA DEN 
PODER MIUTAR 

Den varios parti di su presen- 
tacion, e periodista Venezolano a 
remarca claramente cu Rusia a bira 
awor e promer potencia militar na 
mundo y cu Merca ta un pais deca- 
dente sin voluntad pa confronta 
Rusia mas. E ponencia cu Rusia ta 
mas fuerte militarmente por wor- 
de interpreta den varios forma; si 
tene na consideracion cifranan y 
tot^dnan absoluto anto por ser bisa 
cu Rusia ta mas fuerte cu Merca 
pasobra e madre patria comunista 
tin mas bapornan di guerra, mas 
avionnan di guerra, mas tankinan 
di guerra, mas cohetenan nuclear 


y mas tropa cu Merca. Awor, e 
pregunta clave ta: un mero canti- 
dad mas grandi di materialnan di 
guerra ta haci Rusia superior mili- 
tarmente ariba Merca? 

Considerando e historia recien- 
te di e guerranan cu Israel a bringa 
contra su biciñanan Arabe, e con- 
testa mester ta “Nol”. Preparacion 
di e soldadnan y e calidad di e 
armanan a demostra di ta mas im- 
portante cu e mero cantidad di 
soldad y armamento manera Is- 
rael a demostra ariba e ecenario 
mundial. Y ta un hecho conoci cu 
e armanan ruso, especialmente 
avionnan y cohetenan nuclear tacti- 
co, ta inferior na esun^in Mericano. 
E armanan di Merca ta mas avansa 
cu cualquier na mundo y nan tin un 
precision cu Rusia ta envidia te 
awendia. Den otro palabra, Rusia 
ta cai atras di Merca den tecnologia. 

Un otro factor cu ta na desven- 



4 



























ARUBA FURNITURE 
AND MATRESS FACTORY 

(Ma unda bo ta encontra tur tipo di muebles pa muebla full bo cas y haciele mas bunita ainda. 
Tambe nos ta traha y drecha tur tipo di matras cu garantia di 3 aña. 

Nos ta busca bo matras pa repair mainta y entrege atardi como nobo. 

Prijs pa repair matras di dos persona ta fls. 70,-- y un di un persona ta costa fls. 60 -- 

PA MAS INFORMACION YAMA: 

TELEFOON 47684 of pasa na POS CHIQUITO 47 
_ SEMPER NA BOORDO 


taha di Rusia ta e asunto di cumin- 
da. Actualmente Rusia mester im- 
porta un gran cantidad di trigo for 
di paisnan occidental pa por cria su 
poblacion y soldadadnan. Quizas 
esaki ta e consideracion di mas im- 
portante den un situacion di guerra 
y si Rusia, of cualquier pais, no tin 
suficiente cuminda pa su tropanan, 
é pais ey no por bringa nunca y 
mucho menos gana un guerra. Y 
ta hustamente esaki Merca tin den 
abundancia: e Mericanonan ta pro- 
duci asina hopi cuminda cu nan no 
solamente tin suficiente pa cada 
ciudadano den nan propio pais, 
pero taimbe suficiente pa exporta 
na cualquier pais cu kier cumpra, 
menos Rusia, y pa regala paisnan 
pober. No tin duda, pues, cu ali- 
mento adecuado tambe por ser usa 
como un arma di guerra y den esaki 
Rusia ta keda hopi atras di Merca. 

E GIGANTE MERICANO A 
SPIERTA 

Cu Estados Unidos ta un pais 
I decadente y no por of no kier en- 
frenta Rusia mas, msinera Sr. Poleo 
ta opina, ta algo hopi dudoso. Ver- 
dad ta cu den e temponan aki Mer- 
ca ta pasando den un periodo di 
recesion den cual desenq)leo a subi, 
productividad a baha y produccion 
industrial tambe a baha. Pero tanto 
e gobiemo Mericano y e sectoman 


industrial y comercial di Merca ta 
bon na haltura di esaki y nan lo bai 
haci algo tambe pa cambia tur e 
tendencianan negativo cu ta mar- 
cando paso actualmente ariba e 
mercado Mericano. 

Un otro verdad ta cu Merca a 
keda un poco debil tanto militar- 
mente, como economicamente y 
moralmente despues di e guerra di 
Vietnam cu a dura 10 aña. Despues 
di e conflicto largo aki den un pais 
lehano, e pueblo Mericano no kier a 
tende mas di guerra y ni di arma; 
pero esaki ta algo temporario, paso- 
bra ya caba e gigante Mericano a cu- 
minsa lanta for di soño! 

E invasion Sovietico den Afgha- 
nistan na December, 1979 ta quizas 
e error estrategico di mas grandi 
cu Rusia por a comete desde cu 
ela trata di hiba cohetenan pa Cuba 
na aña 1963. E golpi Sovietico den 
Afghanistan a spierta e gigante Me- 
ricano for di soño y awor elo keda 
lanta tambe cu consecuencianan 
funesto pa Brezhnev y su sucesores- 
nan den Kremlin. 

E reaccionnan di Merca contra 
e ataque Sovietico ariba Afghanis- 
tan ya ta conoci: un boycot di e 
weganan Olimpico na Moscu, can- 
celacion di e tratado di SALT pa 
reduci armanan nuclear di ambos 
banda y cancelacion di benta di 
trigo y equiponan di tecnologia 
sofistica cu Rusia. Pero e reac- 


cion di mas drastico cu Merca a 
dicidi ariba dje pa contraaresta 
e expansion Sovietico den mundo 
ta re-enforza su poder militar. 
Mescos cu Merca a dicidi di sur- 
pasa Rusia den exploracion es- 
pacial na 1957 y a pone hende 
ariba luna na aña 1969, mescos 
Merca lo por bai surpasa Union 
Sovietico den tur aspecto militeu: 
atrobe. 

Cu Estados Unidos lo laga Ru- 
sia atras, hopi atras, den poderio 
militar lo ta muy probable pasobra 
Merca tin e base economico-in- 
dustrial pa haci esaki ora tene na 
cuenta cu e producto bruto nacio- 
nal di Merca ta 2.4 trillon di dollar 
compara cu 1.4 trillon di Rusia, y 
Rusia tin como 50 miyon mashen- 
de cu Merca! Ora Merca cuminsa 
hisa su presupuesto militar, con 
Rusia por sigui tene paso cu Merca 
den esaki ya cu Rusia ta gastando 
como 20 porciento caba di su pro- 
duccion nacional total, compara cu 
5 porciento di Merca, na su struc- 
tura militar? 

Ta un hecho conoci cu e pueblo 
di Rusia, precisamente pa motibo di 
e expansion militar, ta worde depri- 
va di hopi articulonan basico mane- 
ra zapato y cami. Ta den reynan 
largo e pueblo mester para den e 
tiendanan, cualnan tur ta di estado, 
pa por haya cumpra un par di zapa- 
to y un pida carni. En vista di e si- 

tuacion aki na Rusia, ta improbable 
cu Kremlin lo por continua depriva 
su hendencui mas y mas djies pa tra- 
ha mas arma. E pueblo Sovietico, 
cual ta çonsisti di un variedad 
grandi di razanan y nacionalidad- 
nan, lo no por sigui soporta e depri- 
vacion etemamente, y a lo largo lo 
rebeldia contra su propio gobier- 
no central na Moscu. Y esaki ta pre- 
cisamente e temor di mas grandi cu 
ta reina den e salanan di Kremlin y 
ta p’esey y e lideman Ruso av^or ta 
masha interesá den ceraun acuerdo 
cu Merca pa reduccion mutuo di 
armanan nuclear. 

Ta visto awor, pues, cu e inva- 
sion Sovietico den Afgahnistan a 
pone Merca dal un buelta di 180 
grado y Rusia no por bai tene paso 
cu Merca den armamento. For di 
punto di vista Ruso, pues, e ataque 
contra Afghanistan awor ta bai cos- 
tele un prijs cu e no por paga. 

MERCA TA WANTA 
COMMUNISMO DEN CARIBE 

E recapitulacion di e desarollo- 
nan durante e ultimo temponan en- 
cuanto e podeman militar Ruso y 
Mericano ta demostra claramente 
cu Merca no ta un pais decadente 
y ta cla pa enfrenta Rusia na tur 
momento. Tambe e desarollonan 
aki ta indica cu Rusia no ta forma 
ningun clase di amenaza den e 
region di Caribe, ni pa Mexico, ni 
pa Venezuela y ni pa Centro Ame- 
rica. Union Sovietica simplemente 
no tin e recursonan economico pa 
conquista, usando Cuba como un 
titere, ningun pais mas den e region 
aki, ya cu Cuba so ta costa Rusia 
mas di 2 miyon dollar pa dia. 

Ademas, mester tene na con- 
sideracion tambe cu Estados Unidos 
lo no permiti ni Cuba y ni Rusia 
infiltra den ningun pais of isla estra- 
tegico den e hemisferio aki. Merca 
tambe ta mantene su debido vigi- 
lancia den nos region y lo sa con di 
wanta cualquier penetracion Com- 


munista den cualquier pais latino. 
Ehemplonan di pasado den cual 
Merca a interveni pa repulsa e mal- 
hechoman Comunista: Chile, San- 
to Domingo, Guatemala. 

Kico ta e record di Rusia den 
e region aki durante e ultimo 20 
añanan? Durante e tempo aki e 
unico pais di importancia cu elo 
logra haya na su banda ta Cuba, y 
esaki no pasobra di su forza mili- 
tar, pero pa motibo di erroman pa 
parti di Merca y e voluntad di e pro- 
pio Fidel Castro. E otro paisnan 
cu den e ultimo 20 añanan a cera 
amistad cu Cuba den e region aki ta 
Jamaica, Grenada y Guyana. Pero, 
lo unico cu e paisnan aki ta hacien- 
do ta acceptando ayudo economi- 
ci y tecnico for di Cuba y esaki 
ariba su mes no tin importcincia 
militar. Lo tabata algo distinto, 
sinembargo, si Rusia of Cuba lo a 
trata di staciona tropanan mili- 
tar of construi basenan den e pais- 
nan aki. Logicamente, nan lo no 
trata mes pasobra nan ta concien- 
te di e hecho cu Merca lo no per- 
miti esaki nunca. 

NO TIN AMENAZA PA 
ANTILLAS HULANDES 

Pa e islanan di Antillas Hu- 
landes tampoco nos ta mira ningun 
clase di amenaza Cubano, Sovieti- 
co of Communista. Ni e partido 
M.A.N. di Corsow, ni e peirtido 
M.E.P. tin tendencianan Com- 
munista, pasobra nan tur dos a soli- 
cita y pronto lo bira miembro di 
Socialist International, un orga- 
nisacion di partidonan Social - 
democrata. Si algun corantnan lo- 
cal a tilda Promer Ministro Don 
Martina di ta simpatisa cu e ideo- 
logia Comunista pasobra di á de- 
mostra un supuesto “amistad” pa 
premier Bishop di Grenada, anto e 
mesuir cofantnan aki, si nan kier 
keda consecuente, lo mester acusa 
e gobiemo Mex,icano rambe di ta 
Gomunista pasobra desde cu Cas- 


tro ta dicta na Guba, Mexico a 
mantene relacionanan diplomatico 
cu e regimen Castrista. 

Resumiendo tur locual e perio- 
dista Venezolano, Sr. Rafael Poleo, 
a trece pridilanti den su discurso na 
e di nuebe congreso di prensa An- 
tillano na Amba luna pasa encuanto 
e amenaza di Comunismo den 
Caribe, nos redaccion tin cierto 
reservanan contra mayoria di e po- 
nencianan di Sr. Poleo. Nos contra - 
argumehtonan presenta den e arti- 
culo aki ta convence nos redaccion 
cu no ta existi tal amenaza di Co- 
munismo den e region di Caribe 
actu^lmente, manera e periodista 
Venezolano a trece padilanti den un 
forma di panico cu supuestamente 
ya ta tra^ di porta. Den nos opi- 
nion esaki no ta cuadra cu e geopo- 
litica actual den nos region. 

BALANCE DI FORZA HUSTO 

Den su discurso, Sr. Poleo a 
menciona hopi cifranan pa de- 
mostra e supuesto superioridad 

militar di Cuba ariba otro pais- 
nan latino-americano; pero nos tin 
di bisa cu ela faya di menciona for 
di cual fuentenan ela obtene tur 
e informacionnan aki y ora un ora- 
dor no menciona e fuente di su 
datosnan, especialmente cifras, e 
ta crea cierto dudanan den su cre-t 
dibilidad. Tambe Sr. Poleo a co- 
mete e error di “downplay”e vo- 
luntad y e forzamilitar potencial di 
Estados Unidos, e gigante cu awor 


no ta na soño mas. Mayoria di e dis- 
curso di Sr. Poleo tabata dedica na 
e pimtonan fuerte di Rusia y Cuba 
y e puntonan debil di Merca. Esaki, 
lastimamente, mester ser bisa, no ta 
un presentacion husto di e balance 
di forza completo entre Merca y 
Rusia. Y den e articulo aki ta preci- 
samente esaki nos a trata na efec- 
tua: yena tur e buraconan cu Sr. 
Poleo a laga habri den su discurso. 

En vista di e balance di forza 


actual entre Estados Unidos y 
Union Sovietica y e potencial cre- 
ciente di Merca awor despues di 
Afghanistan, nos no ta mira ningun 
clase di amenaza di Comunismo 
den e region di Caribe y menos 
ainda pa Aruba y Corsow na unda 
ta estableci dos refinerianan pe- 
trolero di e dos companianan 
multi-nacional di mas grandi di e 
mundo occidental. 

KRAMER V.S. KRAMER 
un pelicula ejemplar 


Esun cu a keda sin wak e peli- 
cula Kramer vs Kramer a perde un 
bon pelicula, cual ta personifica un 
bida real di cualquier famia, aki na 
Aruba tambe. 

Hopi biaha bo ta bai wak un 
pelicula simplemente pa distraccion 
o pasobra tin hopi comentario, pero 
Kramer vs Kramer, apesar cu e tin 
hopi propaganda su tras, ta un pe- 
licula cu bale la pena. 

Cuanto di nos despues di a mi 
rele no a acepta nos erroman y 
comprende cu e distancia cual ta 
existiendo actualmente entre un 
pareha ta pasobra falta comprendi- 
mento y aceptacion di nos fayo- 
nan. 

Entre un pareha cu en berdad 
ta stima otro no por existi ni ber- 
guensa, orguyo o compleho. Mester 
existi tur clase di acercamiento y 
ésun un poco mas inteligente mes- 
ter tuma pasonan. Hopi biaha bo 
por tende e expresionnan cu ami 
si no ta baha pe, pasobra tc ta fout 
o ami ta muher o ami ta hpmber, e 
mester pidi despensa prome. Asina 
bo ta haya cu ta cuminsa existi e 
distancia,cual despues ta caba cu 
rabiá, odio y divorcio. 

Hopi biaha bo ta puntra bo 
mes, cu kizas ta bo mes por ta fout 
sin wak fout y erornan di bo part- 
ner. Sinta como un persona respon- 
sable analisa e acontecimiento, cual 
a pono boso yegá asina lew, bon, 
prome di core culpa otro. Esaki ta 
un punto esencial, cual mester wor- 
de tuma na consideracion no sola- 
mente entre parehanan, pero tambe 

entre relacionnan humano. 

Nunca nos mester lubida cu ta 
nos yiunan t’esunnan cu ta sali 
(Continuacion riba pagina 10) 
















WATAPANA 
FESTIVAL UN 


EXITO GRAi 


Watapana Festivad, un festivad 
cual ta representa un parti di nos 
cultura ta e actividad mas gusta y 
popular di nos isla y nos ta tribi 
bisa di Antiyeis. 

Tur diamars Plaza Watapana 
dilanti Hotel Central na Playa ta 
yena cu hende pa presencia e festi- 
val aki y tur diamars tin atraccion- 
nan sumamente especial. 


Nos ta sigur cu no ta solamen- 
te e turistanan ta goza di nos Wata- 
pana Festival, pero nos hendenan 
loc2d tambe. 

Na Watapana Festival bo ta 
haya tur clase di cuminda crioyo 
bebida especialmente traha pe oca- 
cionnan aki, pero mas aun e show- 
nan ta sumamente bon prepara y 
atractivo. 


Watapana Festival ta un atrac- 
cion turistico cu nos tur mester ta 
orguyoso di dje. Ojala lo tin mas 
atraceionnan asina. 

EDUCATIVO - SOCIAL y OEPORTIVO 

■y 

BON-BINI, ESTUDIANTENAN VENEZOLANO! 1 

* 

“LAGO” a regala tur ESTUDIANTENAN ARUBIANO 
un flanel pa nan ta bon uniforma y representa 



bien - venidos 



LAGO OIL AND TRANSPORT 
COMPANY, LTD. 

Otro di5co-45 di e 
gran cantante 

BQYSIE CR0E5 


E gran cantante Boysie Croes cu 
su conhunto criollo a lansa otro 
disco-45 ariba mercado. Un ban- 
da tin e cantica di “Cu placa o sin 
placa” y e otro banda “Ora bo ta 
stima”. 

E cancion “Cu placa o sin Placa” 
ta composicion di otro gran musico 
Arubiano Sixto Croes (Mo-Tito). Y 
e otro cantica ta di Boysie mes. 
Boysie ta un cantante cu den e ulti- 


(Continuacion di pagina 8) 
perhudica den tur e weganan o pro- 
blemanan aki. 

E muchanan desde chikito ta pasa 
den cierto preocupacionnan pa mo- 
tibo di nan mayornan, kendenan ta 
zundra, pleita, ofende otro etc. di- 
lanti nan. 

Un mucha mester por crece cu un 
pensamento limpi y lew di tur pro- 
blemanan. 

Nunca ta bon tampoco pa 
hinka hende stranjo den boso pro- 
blemanan, principalmente bisinja- 
nan. Semper ta bon pa boso mes 
resolve boso problemanan o laga 
un persona experto yuda boso cu 
esaki. 

Ta bon pa nos recomenda na 
un y tur kendenan no a wak e peli- 
cula aki pa hasie asina bo haya un 
oportunidad. 


mo anjanan tabata saka mas di 1 
disco pa anja y tur ta netamente 
den nos estilo Arubano, cual poi 


sirbi como ejempel pa tro cantan- 
te pa promove nos mes cultura. 
Boysie exito!! 


STA. CRUZ 61 
TELEFOON -28158 

EXITO ESTUDIANTE 
NAN CU BOSO 
ANJA ESCOLAR NOBO 
V UN TRAFICO SIGUR 



VETRACO 

PROF. LORENTSZSTRAAT 15 
ORANJESTAD - P.O. BOX 138 - TEL: 2456 
Cable: VELD-ARUBA 

INSTITUTIONAL —HOTELIRESTAURANT- 
SUPERMARKEET - HOUSEHOLD PRODUCTS 

ta desea tur ESTUDIANTENAN un periodo ^ 


EXITOSO na School y un 

Tcl. 24674 
Hcndrikstraat 8 
Oranjcstad, Aruba 



Nos tin camisa, dashie, meya, 
lenso, bachi y hopi articulo 
más na prijsnan especial. 

TOTO’S 

antes 

“Mansur Department Store’’ 



CORANT PA TUR DIA CáJ 

E corant cu diariamcnte tii recebo: 

ACTUALIDAD Dl TUR ISLA ANTILLANO 
NOTICIA MAS IMPORTANTE MUNDIAL 
DEPORTE LOKAL E INTERNACIONAL 
COMENTARIONAN 
ENTREVISTA Y REPORTAHE 
PROGRAMA Dl RADIO Y TELEVISION 




Yama 24333 y abono awe mes riba 


AMIGOE DIARUBA 



TUR CLASE D1 
Y BOLO DI CAUDAD 
ACUDI SEMPER 


COCA-COLA 



ta baha bon, 
na tur ocasion 


Lq 

Chlspa 

delaVlda 



NASSAUSTRAAT 99 



ARVEFA 


Arubaanse Verffabriek N.V. 
Aruba Paint Factory, inc. 

L.G. Smith Blvd. 144 - P.O. Box 297 
Tel. 22519 

Oranjettad • Aruba (Neth. Antilles) 
Cable: ARVEFA-ARUBA 


Si bo ta traha, renobá of drecha 
kwalkier edificio: mira prome na e 
firma ku tin e surtido di mas gran- 
di: 

BOUWMAATSCHAPPIJ ARUBA 
N.V. 



bma 


BOUWMAATSCHAPPIJ 
ARUBA N.V. 

Druivenstraat 10 — Dakota 
Tel. 1275 

Ml A PASA TUR SKINA Dl ARUBA PA 
CUMPRA UN CAHA Dl DRCEL,DRA Ml A 
NOTA NO POR HAYA Ml Dl CU Ml AMIGO 

PATAN FARRO, CU Ml MES TA BAI TRAHA 



Palabranan di Sr. Leon Boek- 
houdt (Buchie) naci na Aruba 
20-2-1944, casa cu Sra. Floren- 
cia Boekhoudt-Ras tata di 3 yiu: 
2 mucha muher y 1 mucha homber 
di cual 1 muchahombery 1 mucha 
muher ta morocho y bibando feliz 
den e bario di Matividiri - Ayo. 
Buchie su trabow normal ta electri- 
cien y e ta trahando ya pa 16 anja 
na Hospitaal. 

TALENTO MUSICAL: 

Di mucha caba mi tabata gusta 
musica. Mi ta corda cu ya den 3de 
klas mi tabata toca wiri y caha di 
orgel. 

Tambe symfonia di boca y di man. 
Otro instrumentonan sencillo ma- 

nera maraca etc., naturalmente 

tambe mi tabata toca!! 

ARIBA PLAZA CU SU PROPIO 
CAHA 

Como 5 anja pasa mi a cuminsa to- 
ca oficialmente caha di orgel na 

liesta di famiya, bruid, etc.y mi 

ta forma duo cu Patan Farro. 
Mas cu e tempo ta pasa mas deseo 
mi tabatatin pa mi mes tin mi pro- 
pio caha di orgel. 

Hunto cu mi amigo Patan nos a 
corre Aruba rond, pero nada 
Tin caha cu ta para pomada pero e 
donjonan no kier bende. Y hopi 
stranheronan, especialmente Meri- 
canonan, a cumpra nan y hibanan 
na nan lugar. 

Tabata e ora ey cu mi a dicidi di 


traha un caha di orgel mi mes. 
Antes mayoria di caha ta bin for 
di Italia. 

fur atardi y anochi, cu yudansa 
di mi Sra., mi tabata traha cu yen 
di atencion. Promer cu mi bora un 
buraco, promer cu mi pone un 
schroef, promer cu mi claba, mi 
tabata tuma mi tempo pa studia 
henter e situacion. 

Y mi ta orguyoso, e caha a worde 
traha fuU-fuII pa mi famiya, sola- 
mente e clabo pa e cylinder a 
worde poni pa Alfonso Boekhoudt 
(tambe Buchie di nomber) un maes- 
tro di caha di orgel, y esaki ta e 
promer caha di orgel cu a worde 
traha aki na Aruba. 
Antes Def. Rufo Wever, fuera di 
por traha e cylindeman, sa renoba 
caha di orgel, pero nunca a traha un 
completamente. Tambe e unico per- 
sona cu por renoba caha segun mi 


ta Sr. Peruchie Croes di Sta. Cruz. 
Mi a tuma exactamente 1 anja y 
6 luna pa traha e caha di orgel aki, 
pasobra tabatatin hopi trabow fini 
ariba dje. 

Tempo cu Rufo Wever a muri, hopi 
hende a pensa cu caha di orgel a 
caba, pero gracias na Alfonso Boek- 
houdt cu esaki a sigi pasobra ela 
sabi di traha cylindeman y alavez ta 
sinjando Patan Farro e trabow fini 
aki pa e cultura di caha di orgel por 
sigi. 

Actualmente tin mas o menos 25 
caha di orgel na Amba. 

Nos toca ta mas tanto na cas di 
famiya mayoria bes na Savaneta y 
San Nicolaas. 

CONPATOCA? 

Pa bo por balansa e musica bo mes- 
ter sa di musica y train esaki. Tin 

wals su musica ta un tiki mas liher 
cu un otro. Y esaki bo mester train, 
sigur-sigur un paar di luna. 

Si bo no tin feeling suficiente pa e 
oido musical y tambe si bo ta un 
persona nervioso, esaki ta tarda 
hopi mas pa bo haya bo pulso 
corectamente. 

Ora e cylinder ta bai off, mi ta 
sintie mes ora y si ta un cos chiki- 
to mi mes ta stélé’ bek, pero mayo- 
ria biaha pa bo produci un sonido 
zuiver ta Alfonso Boekhoudt ta 
drechanan y manera mi a bisa caba 
Patan Farro taunbe ta sinjando na e 
momento aki. 

Tambe mi mester agrega cu tin caha 
di orgel ta usa 2 persona cu wiri, 
pero akinan tambe nan mester usa 
nan oido pa toca den maat sino e ta 
sona completamente falso. 


ARUBANITA 

Nomber di e caha di orgel neta- 
mente Arubiano ta “Arubanita” na 
honor di Def. Rufo Wever su wals 
Arubanita, na su musica, y na su 
tempo cu el a pasa ariba djé. 
E cyhnder tin 8 groove pues 8 pie- 
sa. E tocado di caha di orgel por rek 
un piesa cuanto cu e kier, pasobra 
ta pesey e groovenan tey na banda 
di e caha. Parti patras di e caha ta 
di palo blanco, esaki ta pa e echo 
di e musica, pa su sonido zuiver. 
Den e cuerdanan tin un felpa ber- 
de ta corre y esaki ta pa wanta e 
sonido. 

E bánki di caha a worde saka for di 
un piano bieeuw di Def. Mateis 
Farro, mescos cu e palo blanco y e 
pinnan pa wanta e cuerdanan. 
Den e caha tin 3 hero basha cu a 
worde traha na Colombia ariba un 
molde cu Buchie a traha di palo, 
esaki ta pa e cuerdanan ora di span 
e waya no dobla contra e hero. E 
man, heronan tur a worde gedrei 
den schroefbank pa Buchie mes. 
E curpa di e caha di orgel tambe 
tin su historia, Buchie ta conta. 
Mi tabata rondia un palo especial 
pa saca e tono musical. Unda mi 
bai mi tabata bati ariba kashie, por- 
ta etc..,....Un dia mi a bai come 
cerca mi suegra y sinta na mesa mi 
a bati ariba dje y mi a scucha e 
tono, e echo musical, cu mi kier. 

A tumami basta trabow pa mi p^r 
yega na convence mi suegra di esa- 
ki. Nos a yega na un areglo y awe 
bo por bisa cu e kashi di e caha di 
orgel ta traha di e palo di mahok di 
un mesa antiek. 


Y pqr ultimo e nomber “Arubani- 
ta” a worde magistralmente pinta 
pa Sr. Martis. 

Buchie a splica cu tabatatin un tem- 
porada cu beat a coi plaza y gracias 
na Dios cu e cultura a bin bek y cu 
e pueblo a cuminsa aprecia musica 
di caha di orgel atrobe manera 
antes, pasobra caha di orgel no ta 
pa negoshie, pero e ta un hobby di 
e personanan personalmente y un 
tradicion cultural di un pais. 
Ariba nos pregunta si “Arubanita” 
ta na benta Sr. Boekhoudt a con- 
testa cu esey ta un parti di e fami- 
ya, y pues ta dificil. 

Buchie a remarca cu por traha, si 
tin pedida, pero e problema ta pa 
haya materiaal. 

E costo total, sin conta e tempo, 
ta mas o menos FIs. 2000,-. di 
”Arubanita”. Patan Farro cu mien- 
tras tanto tambe a bin haci Buchie 
un bishita a conta Amistad cu Bu- 



Pa tur servicionan bancario 



Caribbean Mercantile Bank 

Nassaustraat — Boulevard 

Tel. 23110-23118 Tel. 25528-25539 



Bo Banco, Nos Banco 


Zeppenveldstraat 

Tel.46804 

Piitan tambc a cuminsa toca caha di 
orgcl tcmpo di mucha pcro su tata 
tarnbc tabata macstro dcn caha di 
orgcl. Y cnbcrdad ora cu Buchi a 
toca c caha hunto cu Patan Farro 
nos por bisa cu c musica, c tononan 
musical, tabata masha iini y com- 
pact. 

Miuicra Buchic mes a comenta. 
“Aaibanita” ta yiu di “E1 Diaman- 
tc”, c caha di orgel di Patan Farro, 
cu awc tabata c push pa e promer 
caha rull-lull traha aki na Aruba. 


SEGUStOSCA 
MANSUS N.V. 

INSURANCE BROKERS 
Tel: 23094-P.O. Box 211 
Paardenbaaistraat 12 

NOS TA ORGUYOSO Dl POR A CONTRIBUI DEN E PLAN 
VACACIONAL AKI. 

NA E ESTUDIANTENAN VENEZOLANO PALABRANAN Dl 
FELIZ ESTADIA NA ARUBA 


hon~hini 


John Mansur 
(Director) 
y su Staff 


Dtive safety, 
drive poco poco. 





COMPRA 
Ltd. 

desea tur 

.,fUDIANTENAN 
un periodo EXITOSO 
na school atrobe 
r un TRAFICO 
pa e estudiantenan 

E SALUD SEXUAL 


”Debi cu a keda comproba cu aki na Aruba, bastante hende muher, ta 
sufri di e maiesa aki Revista Amistad^ ta spera di por a yuda cu 
e interesante articuio aki. 


INFECCIONNAN VAGINAL 

E vagina ta un canal scur, calido 
y humedo cu normalmente ta con- 
tene un cantidad grandi di bacte- 
rianan y otro germennan, cualnan 
ta constitui su flora natural. 
Sinembargo na cierto ocasionnan 
ta bin un desequilibrio ora algun 
di e organismonan minusculo aki 
multiplica nan mes di mas, cual ta 
causa e ora un infeccion vaginal. 
Tin biaha, ora nos ripara cu algo a 
afecta e zona delicado aki di nos 
organismo, nos ta spanta mes ora y 
nos ta pensa lo peor - p.e. cu nos 
ta sufri di un malesa venereo of 
tin biaha hasta di cancer - y nos ta 
sinti nos mes mucho spanta pa ave- 
rigua e berdad, di modo cu nos ta 
prefera haci manera nada ’un pasa 
cu e speransa cu “e lo pasa”. Tin 
biaha tambe simplemente nos ta 
sinti berguensa pa confesa cu nos 
tin un problema vaginal. Sinembar- 
go hasta ora bo ta virgen bo por tin 


infeccionnan vaginal. Aunke ta 
zona ironico, no ta semper e con- 
trario di un infeccion ta bin door 
di relacionnan sexual. 

E infeccionnan aki no ta grave, 
pero nan por causa hopi incomo- 
didad, dolor y ansiedad cerca un 
muher. 

Infeccionnan vaginal ta worde 
grupa bao di e nomber “vagini- 
tis” y e ta inclui tricomonas, candi- 
dia, monilia of slijm y vaginitis 
no especificá (cual ta e teimino me- 
dico cu ta worde usa ora ta trata 
di un afeccion vaginal no identi- 
ficá). 

CAUSANAN: Ta existi cierto tras- 
tornonan general cu por provoca 
un desequilibrio den e medio vagi- 
nal. 

Esakinan ta: 

— Dieet deficiente, falta di des- 
canso adecuado. 

— Tension emocional, ansiedad. 
Reaccion riba uso di tampons. 


— Uso excesivo di duchanan vagi- 
nal. 

— Uso di panja interior mucho 
pretá, panties, badpak of me- 
yanan di nylon. 

— Otro enfermedadnan, manera 
griep. 

— Uso di panja interior y otro 
panjanan intim’o of serbete di 
un persona infectá. 

— Contacto sexual. 

SYNTOMANAN: Generalmente, un 
infeccion vaginal por causa calor, 
picamento, dolor acompanja of no 
cu fluho (vocht) den e region vagi- 
nal. 

Di acuerdo cu e tipo di infeccion: 
TRICOMONAS: Fluho (vocht) cu 
scuha color shinishi clá, geel of 
blanco; irritacion di e vagina; in- 
tensificacion di e olor vaginal, cu 
ta hole mescos cu pisca. 

MONILIAS OF CANI .UAS: un 
intenso comezon vaginal y vulvar; 
dolor durante r-elacion sexual, e 



VJnited Security Guard Aruba 


JOHN CROES 

Owner Director 
Ajo lOB- Tel. 28747 
Pa seguridad di bo negoshi, y 
na fiestanan, acudi cerca e Cuerpo 
di Seguridad mas grandi di Aruba. 
E TRABAOAKI TA 
/NTERESA BO?? 

Tuma contacto cu Sr. John Croes 

vagina ta mustra corra y seco; e 
germennan aki hopi biaha ta 
scondi bao di manchanan diki y 
blanco, hunto cu un fluho diki. 

DESODORANTENAN VAGINAL: 
Hopi biaha, ora un muher descubri 
cu su vagina ta produci un olor 
fuerte, su prome impulso ta pa kita 
e olor ey door di usa un desodoran- 
te vaginal. No haci esey! 

Sconde e syntomanan no kier meen 
cu nan ta desaparece. Y e olor cu 
bo ta manda ta e forma cu bo orga- 
nismo tin pa haci bo alerta cu tin 
un trastorno. 

No trata di sconde esey. Mas ainda, 
hopi biaha e sensibilidad excesivo di 
nos vagina ta reacciona riba un tam- 
pon of un papel hygienico perfuma, 
cierto tipo di ducha of desodorante 
vaginal. Si repentinamente bo tin 
molestianan despues di usa algun di 
e productonan aki, stop di usanan 
mesora! 

TRATAMENTO: Un tratamento in- 
mediato esencial pa elimina cualkier 
problema vaginal. Sinembargo, si bo 
no por bai un dokter of bo tin ber- 
mensa, ta existi un serie di remedi- 
lan di cas cu bo por usa. (Sinem- 
bargo, tene semper na cuenta cu 
solamente un frotis di bo zona va- 
ginal y un examen medico por iden- 
tifica bo dolencia. Si e tratamento 
aa cas no resulta eficiente, bai 
dokter mesora). Entre e remedinan 
senciyo aki y barata ta inclui: 

— YOGHURT: Aunke bo’n ta 
kere, yoghurt ta contene bac- 
terianan (lactobacilonan) cu 
normalmente ta presente den 
bo vagina. 

Nan funcion ta pa impedi cu e 
slijm ta aumenta. Pura e uso 
interno un of dos bes pa siman. 
Bo por hinca e yoghurt cu un 
pincet of cu un tampon. Usa 
solamente yoghurt natural, no 
cu sabor di fruta. 

— ACIDOFILOS: Esakinan ta cap- 
sulanan cu bo por cumpra den 
cualkier botica y nan ta conte- 


ne e mesun lactobacilonan. 
Mester tume oralmente, dos 
capsula cada biaha, dos of cua- 
tro bes pa dia. 

— Banjo cu vitamina C, juice di 
lamunchi of viganer di appel: 
Purba di tuma un banjo tur dia 
cu e siguiente proporcionnan. 
Usa awa esterilisa* pa mita liter 
di awa usa mita lamunchi of 
dos cuchara di vinager of un 
cuchara di vitamina C na pol- 
vo. 

E pregunta cu hopi muheman ta 
haci ta: Cuanto tempo mester war- 
da pa relacion sexual? E contesta 
ta: bo mester purba di abstene bo 
mes di relacionnan sexual, espe- 
cialmente den e caso di infec- 
cionnan cu slijm, pa asina preve- 
ni aumento di e irritacion. 
Sinembargo si bo no por war- 
da, no warda. Pero laga bo es- 
poso usa un preservatorio. Esaki 
ta evita reihfeccion. E periodo di 
abstinencia ta mas of menos cin- 
co dia. 

TRATAMENTO ADICIONAL 
Y PRECAUCIONNAN: 

* Durante e infeccion usa carson- 
nan chikito di catuna blanco. 
Esaki ta pa e aire circula libre- 
mente den e region ey. 

* Banja lo mas hopi posibel cu 
awa lauw, pa mantene e region 
limpi. 

* Cambia bo lakennan di cama 
mas regularmente. 

* Mantene un bon hygiene perso- 
nal. Y bo esposo tambe mester 
mantene su organo limpi pa e 
no reinfecta bo. 

* Maske cu e syntoman 2 ui a desa- 
parece sigi e tratamento pa al- 
gun dia. 

Si bo stop mucho liher, e infec- 
cion por bolbe. 

* Gasta vitamina, especialmente 
B y C durante e periodo ey. 
Waak pa bo cuminda ta varia 


y drumi hopi. 

Pa infeccionnan cu slijm, no usa 
hopi sucu, pasobra sucu ta con- 
tribui na aumento di e slijm. 

* Hopi biaha muhernan na estado 
ta haya infeccionnan vaginal. 
Bishita bo dokter! 

REMEDINAN INDICA DOOR 
DI DOKTERNAN: 

Si bo dokter receta bo un remedi, 
tene na cuenta cu algun di nan por 
tin efectonan secundario. Papia 
esey cune. 

E remedi cu ta worde duná mas 
tanto pa combati tricomonas yama 
flagil (metronidazol), e ta bin den 
forma di ovulonan vaginal of table- 
tanan y generalmente ta pa bo part- 
ner tambe. E tratamento aki ta dura 
siete dia. Flagil ta un remedi hopi 
fuerte. Aunke e ta worde considera 
e unico tratamento medicinal ber- 
daderamente eficas pa combati 
tricomonas, ta existi efectonan se- 
cundario manera diaree, mareamen- 
to etc. E no mag worde duna na 
muhernan na estado of mamanan - 
cu ta duna nan yiu pecho. 

Monilias of candilias ta worde trata 
cu monistat (miconazol) of cu ta- 
bletanan di micostatin (nystatin) cu 
ta worde usa dos bes pa dia, du- 
rante dies dia. 

Infecciohnan bacterial ta worde tra- 
ta mas tanto cu sultrin (sulfonami- 
da), den forma'di crema vaginal of 
tableta. 

REVI5TA 

AMISTAD 

Ta dcsea tur estudiante- 
nan un peiiodo exitoso 
na school atrobe y un 
trafico sigur pa e 
estudiantenan. 









8 Dl JUNI 1929 
TA 51 AIMA 

PASA CU 
RAFAEL SIMON 
URBINA 
A ASALTA 
CORSOW 


Ta net 51 aña pasa cu Rafael 
Simón Urbina a tuma Forti Am- 
sterdam cu solamente 29 homber 
arma cu machete. Ta cierto cu hopi 
critica a ser haci na e accion ey y 
tin hopi hende cu ta bisa cu e re- 
volucion mes no por ser considera 
como un gran estrategia militar 
comoquiera cu e tempo ey Corsow 
tabata un luga pacifico cu un Forti 
cu no tabatin mas cu un 10 soldat. 
Toch si nos pensa riba e miedo cu 
tur hende tabata tin pa e solda- 
nan macamba, accion di Urbina tin 
su balor, specialmente ora cu nan 
no tabata sa exactamente con e 
forti tabata paden. Tambe mester 
considera cu Urbina tabata tin sola- 
mente machete contra scopet. 

E generacion di muchanan di 
awor no tin idea di hopi cos severo 
cu tabata ley riba Corsow. Nos 
idea no ta esun cu kita balor for di 
e soldanan macamba cu a cai asina 
facil contra Urbina. Laga nos bisa 
cu nan a ser tumapa sopresa locual 


tambe tin balor pa e accion di Urbi- 
na como hende masha bibo. 

Segun e relato cu a ser haci den 


un corant na Venezuela pa un di 
e hombernan cu a tuma parti den 
e succeso aki: Gomez tabata e 
tempo aya President di Venezuela 
y segun relato, Gomez tabata un 
hefe masha cruel y su enemigonan 
tabata muri na cantidad riba tereno 
di Venezuela y hasta riba otro lu- 
gaman for di Venezuela. 

E prome hende cu a muri 
riba Corsow pa motibo di Gomez, 
tabata general Hilario Montenegro, 
un homber balente y cu hopi cura- 
shi. Lastima cu e tabata tin mester 
di un dokter y e mester a bai Cor- 
sow comokiera cu e no por a bai 
Venezuela pa motibo di Gomez. 
Asina ela yega Corsow, ela tuma 
contacto cu Gustavo Machado y 
hunto uan a plariea e invacion di 
Venezuela for di Corsow usando e 
armamento cu tabata tin den forti. 
Mala suerte pa Montenegro tabata 
cu e consul Leyba, kende tabata un 
spion di Gomez, a malkista esaki 
na Caracas y mes ora a bin un 
burdugo pa caba cu Montenegro. 
Hende cu conoce e historia aki ta 
bisa cu un dia Montenegro a drenta 
e Shop cu ta dilanti di Sastreria 



ARUBA BANK 


BUS 
. STOP 

Ta desea tur 
ESTUDIANTENAN 
un periodo EXITOS 
na school atrobe 
y un TRAFICO SIGUR 
pa e estudiantenan 

Prins, den Keukenstraat y asina ela 
drenta, el a sinti cu un hende a te- 
nele duro na su brasanan y como- 
kiera cu e tabata pasando hangua 
y ela bisa keriendo cu ta algun 
amigo di dje “No chico, no me 
toques tan duro el brazo, que me 
estoy poniendo unas inyecciones 
y me duelen mucho”, ma “ora cu 
ela mira patras, e burdugo di 
Gomez a hinkele cu un puñal te 
cu ela cai morto. 

Esaki tabata un golpi duro pa e 
revolucion cu a perde un homber 
manera general Montenegro . E 
homber cu a mata Montenegro a 
bai cera poco ora despues. 

Algun dia despues Urbina a jega 
Aruba y gobernador di e isla aki a 
yama Corsow y nan a pidi pa man- 
dele cerca Leyba locual a sosode, 
pero comokiera cu Urbina no taba- 
ta mescla den nada, nan a lage bai. 
Foch Urbina a sintie masha rabia 
pa e maltrato aki y despues cu el a 
sali for di prison, el a bai cerca Go- 
bernador y ela hura su dilanti cu 
elo bolbe bin bek pa tuma vengan- 
za. la parce cu Gobernador no ta- 
bata kere mucho locual Urbina a 
bisele y poco dia despues Urbi- 
na a bin Corsow bek, pasando 
promc via Aruba pa busca e consul 
pa mandele Corsow, pero ta parce 
cu e no a hañe. Un boroto asina 
grandi a sosode pa e motibo aki na 
Aruba, cu e caya caminda Urbina a 
pasa bai riba e consul, te ainda ta 
yama Stormstraat. 

Scondi Urbina a bin Corsow y 
den un cas na Rio Canario hunto cu 
Gustavo Machado nan a cuminza 
planea con pa tuma Forti y e arma- 
nan. Despues con pa coi e consul 
Leyba y e Gobernador preso y con 
pa saca e homber cu a mata Mon- 
tenegro, for di prison. 

Ta di nota cu Urbina tabata un 
homber VENGATIVO, e no tabata 
pordona ningun hende cu a abusa di 
dje. Mescos nan ta bisa tambe cu 
nunca e tabata lubida kende a yude- 
le y haciele un fabor y esaki sigur 

no por ser impedi cu Urbina a come Corsow. 

tabata bira su amigo pa henter su 
bida. 

Despues di varios dianan riba 
Corsow, Urbina hunto cu Gustavo 
Machado a considera cu e Venezo- 
lanonan y Dominicanonan a 

haya suficiente training y tabata 
dispuesto pa bai den e revolucion 
contra Gomez, locual tabata un 
aventura peligroso. Tur e hecho- 
nan aki tabata inspira riba e accion 
di Cesar Augusto Sandino y mescos 
cu awor, tur pueblo Latinoamerica- 
no tabata simpatiza cu e asunto di 
Nicaragua. Prome mericanonan, 
awor Somoza. 

Por fin un anochi banda di 
12’or Urbina hunto cu Gustavo 
Machado a dicidi di bai contra For- 
ti y nan a bisa cu e la contrata dos 
truck cu mas of menos 27 pasa- 
tiero cada uno y nan a bai via Otra- 
banda, sperando cu e brug lo tabata 
cera pasobra e bapor Maracaibo 
tabata na Otrabanda y Fort Amster- 
dam na Punda, locual tabata haci 
e accion un poco dificil. Toch e cos 
a bai bon y nan a cuminsa pa tuma 


e centinel prisionero y bai cune den 
e celnan y nan a saca e burdugo cu 
a mata Montenegro y otro presunan 
y nan a bai cu nan den barco na 
Otrobanda. Mesora Urbina a manda 
un comision pa bai busca consul 
Leyba pero nan tabatin masha mala 
suerte, pasobra Leyba a disfrasa na 
mujer y a huy bai. Por cierto cu 
ariba esaki tin un chasco y ta esaki: 
Hombeman di Urbina a bin puntra 
pa Leyba y e mes Leyba bisti na 
mujer a respondenan cu Menner 
Leyba a sali bai. Ora cu Urbina a 
haña sa esaki, casi e por a benta 
e hombernan cu a bai busca Leyba 
pa bestia. 

Despues Urbina mes a bai busca 
Gobernador y mustrele cu e la bin 
cumpli cu su palabra y mes ora ela 
pidi su hombernan pa marele y 
hibele den e bapor Maracaibo cu 
tabata mara ariba klip na Otroban- 
da. E barco aki tambe a ser tuma pa 
sorpresa y a pone e capitan bira bai 
Coro. 

Durante tur esaki hendenan 
ariba Corsow a haña ataque y otro a 

cai flauw y hopi a hui bai Banda 
Abau sperando cu e cos a pasa. 

Prome cu nan a yega Vela di 
Coro, Urbina a pidi pa trece e 
Gobernador su dilanti kende a pun- 
tra Urbina si e ta bai matele, pero 
Urbina a bisele cu no, solamente mi 
kier a haci cu bo mescos cu abo a 
haci cu mi ora cu mi tabata den pri- 
son. 

Urbina a cumpli cu su palabra, 
pasobra asina cu nan a jega Vela 
di Coro nan a cuminsa bringa 
contra e soldanan di Gomez pero 
nan a manda e bapor cu e Goberna- 
dor bek pa Corsow. Gobernador 
mes ora cu e la jega Corsow, e no 
por kere locual a sosode den e tra- 
yecto via Coro, casi e no por a pa- 
pia y despues ela bin compronde cu 
Urbina tabata un homber di pala- 
bra. Mala suerte pa e invadornan 
tabata cu Leyba a manda mes ora 
un comunicado pa Venezuela 
door di cual e soldanan di Gomez 
tabata cla sperando e jegada dje 
revolucionarionan pa caba cu nan 
y asina a sosode, tur e Dominica- 
nonan y e Venezolanonan cu a 
tuma parti den e batalla a muri. 
Toch nan ta bisa cu nan a bringa 
duro y cu hopi hende a muri pa 
banda di gobierno tambe. 

Urbina cu Machado a scapa 
milagroszimente y nan a hui bai 
na tempo door dje montañanan di 
San Luis di Coro y nan a jega te na 
Colombia después di hppi dia di 


caminda. Machado ta conta cu nan 
mester a gaña cu ta campesinonan 
tabata, pa polisnan no tira ribanan. 

Machado ta na bida ainda y e 
tin 80 aña di edad. En cambio 
Urbina a muri den un forma basta 
tristo si nos pensa riba e nomber cu 
ela haya den henter mundo door 
di e acto di Corsow. 

Urbina tabata vengativo; a soso- 
de cu Leon Jurado tabata na Cara- 
cas y como Gomez pa e tempo aki 
tabata morto caba, Urbina apidi pa 
kita algun terreno for di Jurado cu 
tabata e hende contra kende el a 
bringa na Coro. Pero ta parce cu 
Coronel Carlos Delgado Chalbaud 
kende tabata e President di e Junta 
a nenga esaki, y ela bisa cu no taba- 
ta husto cu un hende, amigo di 
Gomez, por tin mas balor cune y 
asina e rabia di Urbina a cuminza 
crecc te cu el a planea con pa mata 
e President Chalbaud. A sosode cu 
un dia mainta Urbina a speré cu un 
auto caminda Chalbaud mester a 
pasa y hunto cu diez homber mas, 
nan a warda. e momento y net ora 
cu e auto dje Presidente tabata pa- 
sando eynan, un otro auto a cera su 
caminda y tur e otro hombernan a 
basha riba President kende nan a 
bisa cu e la muri como un gran 
homber pasobra Urbina a bise pa 
pa pidi pordon y e la scupi Urbiná 
den su cara y a jamele cobarde. 
Pa Urbina a haci esaki e mester a 
bebe burachi prome, sino nan ta 


bisa, cu Urbina lo nq a haci un cos 
2 isina.. Un dje soldanan dje Presi- 
dent, riba motocicle, a core bai 
busca judanza y den poco minuut 
hopi solda a yega y Urbina cu re- 
volver den man a cuminsa tira, pero 
e soldanan tabata asina hopi cu nan 
a yenasu curpa cu bala. Toch Urbi- 
na a forsa yegate na un Embassy cu 
tabata cerca, pero e soldanan no a 
dunele chens pa haña asilo den Em- 
bassy y mes ora nan a caba cune. 

Asina e bida di e homber aki a 
termina; un hombcr cu si no ta pa e 
mancha aki riba su nomber e lo a 
sigi figura como un di e ultimo Pi- 
ratanan romantico di Caribe, kende 
a logra un accion pa mobilisa 
henter un fortaleza pa bin bringa 
pa su Patria na man di un burdugo 
cruel manera Gomez. 

RECORDAR ES VIVIR 
Benito Giel. 

fir 

To'Sciiiiii 

ESCOLAR 


Nada menos cu 74 ^/o di e 
alumnonan, kendenan a pasa di- 
ferente examennan e anja aki a 
pasa esakinan cu exito y ta speran- 
do sea ariba un beca o un trabow. 
Gobierno di Aruba a limita mas 
tanto e posibilidadnan pa bin na 
remarca pa obtene un beca. 

E pregunta ta kico tur e ho- 
bennan aki lo bai haci si aki na 
Aruba ta existi masha poco posi- 
bilidad pa sigui studia? Esaki en 
berdad ta preguntanan cu nos tur 
mester a contesta tempo cu nos ta- 
bata hoben y a termina un o otro 
cstudio. Nos tur ta orguyoso di nos 
isla, pasobra e ta unico ariba mun- 
do, pero di otro banda despues di 
termina cualquier estudio secun- 
dario aki na Aruba, no ta keda otro 
remedio di bandone. 

Esaki ta pa nos un sacrificio 
ora nos hubentud ta bandona nan 
dushi isla y famia pa establece nan 
mes den exterior pa studia y yuda 
den futuro di nan mes y nan isla. 
Hopi biaha nos ta pensa cu ta 
3,4, 5 o 6 anja so, pero pa nan cu 
ta encontra nan mes solitario y ce- 
ra entre 4 muraya, e anjanan ta 
dura mas. E mes un soledad aki 
hopi biaha ta motibo cu un of mas 
estudiante ta contrae matrimonio 
cu un estranhero, cual kizas despues 
ta termina den un fracaso, o mihor 
bisa den e maldito palabra divorcio. 

Nos no por keda sin haci un 
apelacion fuertisimo cerca tur dos 
gobiemonan pa yuda e estudiante- 


nan mas tanto posibel cu nan fu- 
turo estudio, y comprende cu e 
muchanan aki mester un man grein- 
di sino nan por bai den perdicion. 

ACTIVIDADNAN VACACIONAL 

Masha poco ta e actividadnan, 
cualnan a worde organisa durante 
vakantie aki. Idefre ta trata pa haci 
tur loke ta na su alcanse pa organisa 
algo pe estudiantenan durante va- 
kantie, pero nos mester bisa acerca 
cu nan a cuminsa laat. E plan vaca- 
cional a bira un exito y e centro- 
nan di bario a haci tur loke nan 
tabata por pa nan miembronan, 
pero por lo demas no tabata tin 
otro actividadnan organisa pe 
muchanan en coneccion cu vakan- 
tie. Nos a lubida ariba organisa- 
cionnan, cualnan a haci hopi pa su 
miembronan y esaki ta e diferente 
organisacionnan di padvinderij, 
welpen y A.M.G. aki na Aruba. 

Pa otro anja o e anjanan veni- 
dero nos ta spera mas actividadnan, 
pero for di tempran organisa. 

ANJA ESCOLAR NOBO 

Nos ta a punto pa cuminsa cu 
otro anja escolar y ta nos mas since- 
ro deseo cu nos estudiantenan lo 
bai studia lo mas tanto posibel pa 
nan propio progxeso, di nan famia 
y Aruba en general. 

Seriedad den boso estudio ta di 
vital importancia y alavez ta yuda 


cu boso no mester bai traha duro 
durante e ultimo tximestre so. 

LESA HOPI 

Nos ta recomenda tur alumno- 
nan pa lesa mas tanto posibel y es- 
pecialmente keda na altura di e 
ultimo desaroyonan. 

Ta un berguensa grandi cu un 
hoben no por sigui un combersa- 
cion, pasobra nan no ta na altura di 
e ultimo acontecimientonan. 

Noticia tambe ta importante 
pa bo scucha tur dia, e ta bon pa bo 
educacion personal. 

Ta berguensa, pero ta berdad 
cu hopi hobennan di awendia no ta 
na altura, kendenan ta nos gober- 
nantenan y pa nan Betico Croes ta 
ministro, diputado, gobernador y 
tur cos. Esaki nos ta haya un lasti- 
ma cu Staatsinrichting no ta obli- 
gatorio mas na schoolnan secun- 
dario, asina e hobenn^ui por keda 
na altura con un gobierno o go- 
biemonan ta funciona. Nos ta 
sugeri cu Staatsinrichting lo bira 
algo manera un lectura na tur 
schoolnan, si acaso un alumno no 
tin geschiedenis den su pakete. 

COMBERSA 

Ta bon tambe pa hobenncm 
bai descuti mas tanto ariba topi- 
conan importante enbes di com- 
bersa solamente ariba nan mucha 

homber y mucha muher o ariba e 
ultimo hitnan. 

Aki na Antiyas e hobennan ta bas- 
tante atrasa den combersacion y 
dunamento di opinion en compa- 
racion cu otro paisn^m. Hopi ta 
kere cu ta e idiomanan o cu nos por 
domina diferente idiomanan cu nos 
ta un isla inteligente, pero esaki no 
ta berdad, pasobra inteligencia ta 
worde huzga con bo por papia, si- 
gui un combersacion, contesta y 
opina. Na Aruba aki nos hubentud 
ta contesta simplemente cu e pala- 
branan great, chapo y mi no sa 
cuanto palabranan estupido mas. 
Combersa cu nan ariba cualquier 
topico y bo ta ripara cu nan ta 
keda cu boca habri. 

Un biaha mas nos ta kere cu 
maestronan tambe por yuda cu 
esaki door di habri cierto comber- 
sacion o descucion cu e alumno- 
nan. Organisa anochi di lectura y 
debate manera tabata worde or- 
ganiza antes na e schoolnan di 
MULO o HBS. 

Nos ta spera cu nos sugerencia- 
nan lo worde tuma na considera- 
cion. 

PAKICO RESISTENCIA TA 
BAHA DESPUES DI SER HERIDA 
Un indicacion na un di e misterio- 
nan continuo di medicina - pakico 
victimanan di accidente y patient- 
nan di operacion por bira critica- 
mente malo for di infeccionnan cu 
ta worde descarta door di hende- 
nan saludable - a ser reporta door 
di investigadoman di dos univer- 
sidadnan renombra na Merca. 

Segun Dr. Mark B. Constantian di 
Boston e culpable ta un proteina 
chiquito di sanger, aparentemente 
parti di e sistema natural di defen- 
sa di e curpa, cu ta ser yama “im- 
munoregulatory alpha globulin 
(IRA): E proteina ta aparece den 
personanan cu ta herida como 10 
vez mas hopi cu e cantidad normal. 
Despues di a check e semm di san- 
ger di 101 di e hendenan aki, Dr. 
Constantian a descubri cu 25 di 60 
persona cu a haci operacionnan 
grandi sin complicacionnan tabata 
tin nivelnan abnormal di IRA, y 
tambe 21 di 23 patientnan similar 
cu si a haya complicacionnan. Se- 
gun Dr. Constantian, e cantidad ex- 
cesivo di IRA aparentemente ta in- 
terferi cu e funcionamento di lym- 
phocytes, un clase di globulonan 
blanco di sanger cu normalmente 
ta bringa infeccionnan di bacteria 
y virus. Mas grandi e trauma ta, 
mas grandi e interferencia ta, ela 
declara. 

SIGUI TUMA BO MEDICINA 


Un mucha tin dolor di orea. Su 
dokter ta prescribi un antibiotico — 
un teelip 4 vez pa dia pa 10 dia. 
Cuanto mayomani ta duna nan 
yiu e dosis completo di 40 tee- 
lip. Solamente 1 for di 15, di acuer- 
do cu un estudio na e hospital pa 
mucha na Buffalo, New York. Dos 
siman despues cu 300 mucha di 1 
pa 12 aña a ser diagnostica di tin 
infeccion den orea, Dr. Mary Mattar 
y su coleganan a pidi e mayornan 
pa bolbe cu e muchanan pa un 
“follow-up” y pa trece e botter di 
remedi y e cuchara usá pa midi. E 
“teelipnan” di cas ta varia den 
tamaño for di dos pa nuebe milli- 
liter, obvianiente un articuio cu no 
ta sirbi pa midi. Locual tabata mas 
preocupante ta e hecho con e 
investigadornan a descubri cu 53 
porciento di e muchanan a haya 
menos di e cantidad cu a ser pres- 
cubri; mas di un tercera parti no a 
ser duna remedi despues di 4 dia. 
Mas di mitad di e mayornan a stop 
di duna e remedi promer cu 10 dia 
a pasa, y solamente 22 for di e 300- 
como 7 porciento - a sigui e instruc- 
cionnan completamente. Hopi di e 
mayomanan a bisa cu nan a stop cu 
e remedi ora e dolor di orea a pasa, 
pero Dr. Mattar a averti cu stop- 
mento promer cu ora ta sali costo- 
so y ta contraproductivo: Despues 
di follow-up, 20 porciento di e 
muchanan tabata tin retasonan di 
infeccion ainda cual tabata exigi un 
otro rond di medicamento. 

FOR PROGRESS 

Drive safety, 
drive poco poco. 


UN OPERACION PA STROKE 
CU TA AUMENTA 
INTEUGENCIA 

Kitando depositonan di vet for di e 
arteria carotide den nek no sola- 
mente ta preveni stroke pero ta me- 
hora e funcionnan mental di pa- 
tientnan di edad, un cirujano di 
Emory University ta bisa. Dr. Doyle 
Hares a haci e procedura cu ta ser 
yama “endarterectomy” cu 11 
patient di 59 pa 78 aña di edad cu 
tabata duna indicacion di falta di 
sanger pa e cerebro; tur a yega di 
haya strokenan chiquito of tabata 
demostra e simptomanan clasico di 
senilidad manera dreimento di ca- 
bez of fayo di memoria. Cu ayudo 
di un psicologo di e univerdad di 
Auburn na Alabaman, Glen D. King 
Dr. Hanes a test cada individuo pro- 
mer y despues di e operacion pa 
memoria, inteligencia, percepcion y 
hacimento di tareanan. Ela descu- 
bri cu nan a termina e di dos parti 
di e testnan den mitar di tempo 
compara cu un grupo cu no a ser 
opera, cu menos errornan. Nan ca- 
lificacion di IQ a subi un prome- 
dio di 13 punto despues di e ope- 
racion. “Nos no ta pretende di ta 
prolonga bida”, Dr. Hanes a bisa, 
“pero nos ta sinti cu nos ta meho- 
rele si”. 

MALESA DI CURAZON: 

RISICONAN Y NO-RISICONAN 
Den curso di añanan investigador- 
nan a trata di indentifica e factor- 
n 2 in di nos ambiente cu por proba 
di ta sea peligroso of protectivo ora 
ta trata di malesnan cardiavascu- 
lar. For di un cierto cantidad di 
conclusionnan anuncia reciente- 
mente, algun ta mas definitivo cu 
otro. E grupo di trabow pa Am- 
biente y e Sistema Cardiovascular di 
e “American Heart Association” a 
sinta check algun di e factornan aki. 
Algun di e descubrimentonan, 
anuncia door di Dr. William R. Har- 
lan, presidente di e grupo di tra- 
bow, y reporta den e “Joumal of 


the American Medical Association*’, 
ta: SUAVEDAD DI AWA. Esta- 
disticanan aparentemente ta impli- 
ca esaki - locual kier meen cu tin 
mas casoncui di e malesanan en 
cuestion den regionnan na unda tin 
awa suave - pero te ainda esaki no 


por worde isola for di otro factor- 
nan geografico. 

FLUORIDE. Es 2 iki por hunga un 
rol protectivo; tin menos arterio- 
scleroris den regionnan na unda tin 
awa cu un contenido halto natural 
di fluoride. 

MONOXIDO DI CARBON (Koolzuur). Den esaki ta 
parce di tin mester mas estudio. Bomberonan aparente- 
mente tin un riesgo mas grandi pa malesa di curazon - 
pero hopi otro factornan di risico ta ser haya den e 
grupo aki tambe (gordur, presion halto, y cholesterol 
halto ta entre nan). Y no ta existi un frecuencia raro di 
malesa di curazon entre monitornan di trafico den tu- 
nelnan yen di huma. 


BOROTO 


Decibelnan halto di sonido ta conoci di ta subi presion 
di sanger, y experimentonan cu animalnan a documenta 
otro efectonan cardiovascular tambe. Pero e efectonan 
a largo plazo ariba hende, e grupo di trabow a bisa, no ta 
conoci. 

STRESS DI OCUPACION. Stress fisico - especialmente 
di calor y humedad - definitivamente por ta malo, e 
grupo di trabow a bisa. “Stress psicosocial” por ta of no 
por ta peligroso; hopi lo por depende di e personalidad, 
y Dr. Harlan a sugeri cu mas exporacion por conduci 
na medidanan preventivo. 

TRABOW EN GENERAL no ta parce di ta crea ningun 
peliger. Durante e ultimo 30 añanan, e caintidad di mu- 
hernan cu a drenta e cuerpo laboral a subi dramatica- 
mente. Pero esaki no a haci muhernan mas suceptible 
na malesa di curazon, un informe reciente di e “Natio- 
nal Heart, Lung 8c Blood Institute” ta menciona; e fre- 
cuencia entre muheman cu ta traha no ta significante 
mas halto cu amanan di cas. Sinembargo, un otro in- 
forme ta indica, ademas, cu keda sin traha por ta malo 
pa bo salud. Segun un grupo di investigadornan di c 
school di salubridad publico di e universidad di Harvard, 
pensioen ta liga cu un aumento di 80 porciento den e 
risico di ataquenan fatal di curazon. Nan estudio a en- 
cerra casi 570 victimanan di ataquenan fatal di curazon 
cu a ser compara cu gmponan di control: e risico a surgi 
hasta despues cu e datosnan a ser ahusta pa edad y histo- 
ria di ataquenan di curazon anterior. 


ARUBA'5 FESTA 



Tel: 23736 - Havenstraat 


Ta desea tur 
ESTUDIANTENAN 
un periodo 
EXITOSO 
na school y un 
TRAFICO SIGUR 

EXITO estudiantenan cu boto anja escolar 
nobo y un TRAFICO SIGUR 


FBANK 

Den curazon di Aruba y Sta. Cruz 
ta e Autoparts na Aruba y den Caribe 
mihor surti cu Gaskets, Parts y Tires 
pa tur marca di auto na mundo! 

Pasa y bo ta encontra tur loke bo mester 
na Santa Cruz 124A net pariba di 
Qub Estrella of yama na Telefon 28071 
Cu mucho gusto nosta sirbibo 


AUTO PABTS 


NO PASOBRA Iffl MAYOR^AN TA MALO 
NOS COMO YUINAN TAMBE TA MALO 


Nos ta haya cu e espacio di 
problemanan social ta un di esnan 
mas lesa y gusta, mirando e canti- 
dad di reaccionnan, cualnan nos 
ta ricibiendo. 

Nos ta ricibi varios peticion- 
nan pa entrevista o combersacion, 
na unda hendenan ta durf trece nan 
problema dilanti sin ningun clase di 
temor kizas pa yuda e otronan, ken- 
denan tambe ta pasando den mes 
un probléma o kizas lo por haya 
nan cune den futuro. 


Ultimamente nos a worde aser- 
ca pa algun hobennan,*kendenan a 
pidi nos pa un entrevista o tambe 
un combersacion encuanto nan 
problema. 

Nan ta 3 ruman, un riiujer y 
dos homber grandi di edad entré 15 
pa 19 anja, mientras cu nan tin 4 
ruman chikito mas.< 

Nos a lanta den un famia fre- 
ga, na unda nos a conoce alcoholis- 
ta, cortamento di orea, pleitamen- 
to etc., asina e ruman mujer grandi 


a cuminsa. 

Nos a sufri masha hopi bow e 
circumstancianan aki, pasobra mas- 
que con jong bo ta, tog bo no kier 
biba na unda tur ora tin yoramen- 
to y zundramentó. ' 

Mi tata no ta un mal homber, 
péro straight by e ta bin burachi cas 
y hopi biaha ta sosode cu e ta bebe 
tur placa di fin di luna. Nos mama 
mester a traha duro pa mantene nos 
y hopi biaha pidi panjanan usa pa 
nos haya bai school. 


Jendi 

OI CONSTRUCCION 


EXITO ESTUDIANTENAN 
J cu boso anja escolar nobo 
y un TRAFICO SIGUR 



General Constructions & Welding 


Sta. Cruz 74-D Tel: 28339 

Ta desea tur estudiantenan 
un periodo EXITOSO 
na school atrobey un 
TRAFICOSIGUR pae 
ESTUDIANTENAN 

'A'liittft 


ROWIGINrS 


Tel: 28459 



Na Sta. Cruz 
pa bo cuminda crioyo y 
intemacional yama nos 
na telefoon of pasa bo 
mes un rato y bo lo 
ratonan ameno 


Muchanan di 
school ta 

riba caya atrobe. 


Chofernan 
paga bon tinu 
riba nos muchanan 

A yega asina lew cu nos mama 
a dicidi di a divorcia nos tata. Nos 
tata a bai di malo en peor y awor ta 
dificil pe drecha su bida. Nos mama 
tabata masha bon den principio, 
pero despues ela cera conoci cu un 
amiga, kende tabata traha hunto 
cune y su bida a cambia por com- 
pleto den un bida di fiesta, alcohol 
y tambe entrega su mes na diferen- 
te otro hombeman, mi ta bisa esaki 
pasobra ta diferente tabata bin nos 
cas. 

Asina ela bin haya dos yiu y nos no 
sa francamente, kende ta nan tata. 
Nos ta kere cu esaki a pone nos su- 
fri mas cu tempo nos tata tabata 
den cas, pasobra ta ami como m- 
man grandi tabata haci tur pa mi 
otro mmannan. Mi tin un amigo, 
kende semper tabata kier mi bon y 
apesar cu e ta más bieuw cumi, tog 
mi ta stime hopi, pasobra e tabata 
conseha mi hopi y yudami cu mi 
mmannan. 


Den un situacion asina tabata 
dificil studia, pero gracias na mi 
amigo cu awe mi a termina mi estu- 
dio. Awor mi ta hari tur loke ta mi 
posibel pa yuda mi mmannan. 
Awor mi mama a cuminsa ta dre- 
cha un poco despues çu nos a haya 
yudansa di un dokter, kende ta tra- 
tele. E tin un poco berguensa y e ta 
papia cu nos tur pa no haci mes- 
cos. 

E ta cumpli bon cu su trabo^ 
si, pero nos mester tira bon bista 

ariba dje, pe no cuminsa bebe atro- 
be. 

Mi a pidi e entrevista aki, pa- 
sobra hopi biaha hendenan ta huz- 
ga famia y den mi caso tambe esa- 
ki ta sosodiendo, cu famia di mi 
mucha homber no kier pe papia 
cumi, pasobra nos ta di mal famia. 
Mayoman por ta malo, pero no ta 
tur ora yiunan ta sadi malo y mi 
ta haciendo tur mi posibel pa mi 
mmannan tambe lanta bon y cu 
bon educacion. 


Kizas door di e tanto problema- 
nan mes cu awe mi mama a yega 
asina lew. 

Mi tin cu bisa cu gracias na mi 
mucha homber cu awe mi tambe 
a termina mi estudio y mi por 
yuda mi rumannan. Pesei nunca 
huzga un hende pa su faam ni 
famia, pero pa su mes. 


Algemene Bank 
Nederland N.V. 




LAGO OIL AND TRANSPORT 
COMPANY, LTD. 


MUCHANAN DISKOL TARIBA 
CAYAATROBE . 




CHOFERNAN PAGA BON TINU 
RIBANOSMUCHANAN 


V 


IflMALIN " 


CORDA STOP Y LAGA NAiV PASA/l* » 



LAGO OIL AND TRANSPORT 
COMPANY, LTD. 

GOBIERNO IN5ULAR 01 ARUBA 


BON-BINI BIEN VENIDOS 

ESTUDIANTES VENEZOLANOS EN EL 
PRIMER INTERCAMBIO 
EDUCATIVO, CULTURAL Y DEPORTIVO 

QUE SU ESTADIA SEA MUY PLACENTERA 

ESTAN EN SU CASA! ! 



SRA. MARYLIN SAIDMAN DI 
JEWELCOR TRAVEL NA ARUBA 


Recientemente Oficina di Turis- 
mo di Aruba a haya bishita di Mary- 
lin Saidman, kende ta coordinadora 
di viahe pa grupos pa Jewelcor 
l'ravel di Pennsylvania. Sra. Said- 
man ta especialmente encarga di 
atrae gruponan pa haci viahe y tam- 
be pa recomenda un of otro desti- 
nacion turistico pa e grupo. E agen- 
cia e ora ey lo coordina tur loque 
tin di haci pa e grupo realisa e 
viahe. Sra. Saidman ta un persona 
cu ta haci presentacionnan na varios 
companianan grandi y otro organi- 
zacionnan cu ta planea viaje pa gru- 
pos y espccialmente den e tereno 
di e asina yama ‘Tncentive Travel”, 
ciial ultimo ta un especialidad di e 
agcncia, di cual Sra. Saidman ta 
coordinadora. 

Sra. Saidman a declara na Ofi- 
cina di Turismo cu esaki ta su pro- 
me bishita na Aruba y cu ela mira 
cu Aruba ta ofrece facilidadnan tu- 
rustico di un calidad bastante hal- 
to, tanto na e hotelnan como na 
otro sitionan turistico. Especial- 


mente e ta di opinion cu Aruba ta 
sobresali den e puntonan aki, com- 
para cu otro destinacionnan turisti- 
co den nos region. 

Na ocasion di su bishita na Oficina 
di Turismo na Aruba, Sr. Rory 
Arends, hefe interino di e oficina 
ya menciona, a presenta Sra. Said'- 
man seis mapa di Aruba en relieve. 


Estados Unidos. Encuanto e region 
di Pennsylvtinia por worde bisa cu 
ta un region cu lo por demostra di 
ta di importancia pa nos isla, ya cu 
dentro di poco e compania di avia- 
cion Evergreen tin plannan pa cu- 
minsa cu vuelonan for di Philadel- 
phia pa Aruba cu equipo DC-8 
stretch y cu un frequencia di dos 
biaha pa siman. 


pa e seis oficinanan di su agencia na 


van(^orp aruba n.v. 

SCHOOLTrjD ACHTER DE RUG. 

VAKANTIE VOOR DE DEUR. 

HEERLIJK ! I ! 1 ! I 

Maar niet vergcten.Het volgcnde school jaar begint weer in 

Augustus. 

Daarvoor is weer een hcle collectic aan schoolboeken en benodighc- 
den nodig, zoals: 

* Schopltassen, vulpennen en balpennen. 

* Viltstiften, passers, potloden, linialen cn drichoeken. 

* Schriften, ring^anden met vulUngen. 

* Agenda’s 

* En Vooral Schoolboeken. 

Voor Colegio Schoolboeken Lijsten. 

Traditionele 10 % korting op alle 
lijsten ingclevcrd VOOR 1 Augustus 
1980 tegen contante betaling^ 



Profiteer van deze aanbieding. . . . 
Tot ziens bij Van Dorp Aruba N.V. 

NSTBVEN^. IBTSBBTBm 

JOHANNESBURG: Core ribe leon ta pa Ingrid "Klki" Nordu di 12 
anja mescos cu un wega infantil. E actuacion di Kiki ta un atraccion 
special den Cheetah Safari-Park na Johannesburg, cual ta bao gula di ma- 
yoman di e mucha muher. 


NEW YORK: "Disco Sally" Lippman (80 anja), abogado di 
profesion, pero preferible disco-dancer ta pose aki hunto cu 
su esposo nobo Yiannis Touzos (28 anja). Nan a casa den un 
discoteka na New York. 


TYHREENSE ZEE: Tripulante di "Andrea Doria" ta carga un di e vic- 
timanan di e accidente aereo di e DC-9 Italiano. Probablemente tur e 81 
personanan abordo di e avion di e compania aereo Italiano "Itavia", a 
perde nan bida. 



VEENENDAAL: Weganan olympiéó pá darhais gehéndicapt den e clitte 
spástisch. Reina Beatrix ta fáltcita akl Wilma ^^rtviiet cu su medaya di 
plata. Ineke Hageraats (memey) a gana oro den un record olympico 
nobó:.1.^,42 pa ipQ m. rugslag. 


TEMA (Egypto): Fatima Abbas di 25 anja mirando tiemamente su 6 
yiu muhernan. Fatima a duna lus na e sexteto den 45 minuut y tur 6 
ta bon di'salud. 

E banco di juventud 

E banco di futuro 


ABN 


ARUBA 

ta yama tur estudiantenan 

en Aruba 

BON- BINI BIEN VENIDOS 
E5TAN EN 50 CASA!! 


11.MPO 1)1 VACACION. 

traha den hardin of rond di bo cas. 


INT&I! INC. 


ta dunabo gratis: 

UN I-SHIRl di bon calidad 
cu compra na baJor di f.50,- 
di un di e siguientc articulonan. 

* .\paratonan pa jardin 

* Garetia (kruiwagen) 

* Waya (harmonicagaas/kabrieten- 
gaas) 

* PaJo pa cura (hekpaJcn) 

* Porta pa cura y porta pa garashi 
(tuinhekjes/garagehekjes) 

* PrikkeJdraad y spandraad 

* Tubonan di PVC pa dakgoot y 
piesanan. 

K oferta aki ta keda durante luna di 
juli y luna di augustus y despues te 
ora cu e stock caba. 

INTAG INC. TA OFRECE 
MAS BALOR PA BO PLACA 


FRANK AUTO PARTS 

BO DIRECCION PA TUR TIRES SEGUNDA MANO NA UN PRYS 
MASHAR ABAO YAMA TELEFON 28071 



5F»R|-rZEF9-^RUHRMAIsJN 

THE JEWELERS OF THE CARIBBEAN 

ARUBA BONAIRE CUIUCAO 8T. MAARnM NEW YORK 























Willemstad, 2-5-80 


Respetable director, 

Obheto di es carta aki ta pa mi por haña 
un consejo serca meneer. 

Prome cu tur cos mi mester bisa cu apesar 
cu ta duro pa nos haña Revista Amistad 
na Corsow, toch mi ta manda cumpre via 
un amiga na Bonaire. 

Mi ta haña cu e cartanan ricibi ta fantasti- 
co i nos ta haña bon consejo di nan. 
Henter mi famia ta contento cu revista 
Amistad. 

Mi ta un mucha mujer di 19 aña di edad i 
e aña aki mi a termina mi estudio. Nos ta 
basta rumannan i ta dificil pa nos por 
biba comodo. Nos cas tin 2 kamber so i 
nos tur grandinan ta drumi hunto. Tempo 
cu mi tabata tin 12 aña mi ruman homber 
grandi di 18 aña a abusa di mi. E tabata 
tin pa varios añanan relacion sexual cu mi 
i semper e tabata hura mi pa mi no bisa 
nada, sino e ta mata mi. Awor e ta casa, 
pero ela daña ful mi bida pa mi, pasobra 
awor mi tin berguensa di dje i tambe di 
tin otro mucha hombeman. Mi no sa con 
pa bisa nan e berdadl Tin diferente mucha 
homber ta gustami, pero mi tin berguensa 
pa atepta nan i despues nan haña sa cu 
mi no ta señoxita mas. E problema aki a 
causa mi dos aña di studio i te ainda mi ta 
biba straight bay den tension. Ora mi wak 
mi ruman homber mi tin gana di venene, 
pasobra te ta causa di mi suffimento i 
awor e mes ta feliz casa. Nunca mi tabata 
kier, pero e tabata forsa mi masha bruto i 
mahoso mes. 

Ta foi hopi tempo mi kier a scirbi meneer 
e carta aki, pero mi tin berguensa, apesar 
cu meneer no sa ken mi ta. Meneer por 
bisa mi kiko mi hasi? 

Atentamente, 

R.P. 

Mi amiga, 

En berdad bo caso ta bergonsoso, pero 
esaki ta debi ora ruman homber y mujer 



mester drumi hunto, na unda mayoman 
falta di conseho y control ariba nan yiu- 
nan. 

Mi ta comprende cu e problema aki ta 
molestia bo bastante, especialmente cu 
aki ta trata di bo propio mman sin cu bo 
ta desea sexualmente a abusa a la forsa. 
Awor cu bo ta mas grandi, bo mester tra- 
ta pa biba cu e realidad, splika e mucha 
homber cu ta gusta bo y cu abo tambe ta 
guste e berdad, mustre cu esaki a sosode 
sin cu bo tabata desea. Mi ta sigur cu elo 
comprende bo y e lo acepta cu esatil a 
sosode sin cu bo tabata desea. 

O’stad, 12-6-80 

Respetable director, 

Permiti mi un espacio den bo revista tan 
lesa pa mi por hanja un conseho. Sorry 
for di awor si resulta cu mi carta ta 
mucho largo. 

Mi ta un homber casa, tata di 3 joei. Nos 
tin 8 aña casa caba. Mi ta un homber fiel, 
trahando tur dia duro pa mantene mi 
famia i mi trabow ta un trabao di hopi 
re sp onsabilidad. 

Mi mujer no ta traha ningun caminda, 
pero ta keda pa wak pa e muchanan na 
cas. Nos ta biba felizmente i tur cos ta 
mi cas, señora i joeinan. 

Masha poco nos ta viaha, pasobra cos ta 
caro i ta un biaha den dos aña nos ta bai 
cu vakantie. 

Mi problema ta lo siguiente, despues cu 
nos a casa tur cos tabata bai perfecta- 
mente, tambe ariba tereno sexual. Des- 
pues e ritmo a cuminsa baha i ultima- 
mente mi ta sinti cu mi deseo sexual a 
baha bastante. Mi ta hanja fastioso pa cu 
mi señora i e hasta ta desconfia mi. 
Mi tun cu bisa aserca cu den e ultimo 
temponan mi tabata tin diferente proble- 
manan na trabow, cualnan ta preocupa mi 
masha hopi. Di otro banda mi kier sa si 
potencia di un homber ta caba poco 
poco. Un biaha mas miles di danki. 

L.F. 


Mi amigo, 

Bida matrimonial tin su ups and downs y 
tin hopi factoman, cualnan ta hunga un 
rol importante. Abo cu bo senjora mes ta 
biba bon, pero di otro banda kizas e pro- 
blemanan na trabow mes, t’esunnan cu ta 
stroba bo réacciona manera mester ta. 
Nunca ta conoci cu potencia di un hom- 
ber ta caba na un edad hoben, pero si e 
ritmo sexual ta caba cada bes. Bida ma- 
trimonial ta conoce hopi cambio y rela- 
cion sexual mester tuma lugar ora ambos 
persona ta desea esaki. No spanta pasobra 
tin hopi caimbionan pa bin ainda. 

Aruba, 14-6-80 

Respetable señor, 

Esaki ta di 3 carta cu mi ta scirbi señdr 
caba i mi ta spera di por ricibi un con- 
testacion. Di antemano hopi danki. 
Mi ta un señora casa ja pa di 14 aña caba. 
Nos tin 7 joei i si ta pa mi casa e kier mas, 
pero ami si a strike.^ 

E ta un homber hopi cajente i ta bin 
masha liher. Nunca e ta tene cuenta cu 
mi. E ta gordo sin fin, manera un boer, 
pero e no kier baha mas. Ana si ta fada, 
pasobra door cu e ta gordo mes e no por 
hasi hopi movecionnan na ora di sex, 
pero ta keda supla rftanera un toro den mi 
cara. E ta subi baha i cla ta. 

Ora mi reclame e ta bisa mi cu si mi no 
kier e, e ta bai serca otro mujer, pero e 
no ta comprende cu tami so por soporta 
un peso asina grandi i ta supla sin fin. 
Den e dianan aki mi tin miedo cu e lo 
haña un ataka di curazon. Tur e pensa- 
mentonan aki tin mi preocupa i no ta 
duna mi niun tiki di gana pa hasi sex. Ora 
nos bai drumi cu mi pensa cu e tin gana 
mi tin gana di core bai lague. 

Mi ta fada cu e sistema aki. Kiko señor 
por conseha mi? 

Un biaha mas masha masha danki. 

B.K. 

Mi amiga, 

Trata pa cambia e posicion sexual, kizas 
esaki por yuda. Mi ta comprende cu sex 
ta un placer, pero no un castigo o mal 
ora. 

Trata bo mes pa inventa un posicion mas 
agradabel. Mi a lubida di pidi bo sorry cu 
bo mester a wairda asina hopi. 

Bonaire, 26-6-8C 

Apreciable director, 

Mi ta masha contento di por hañe e opor- 
tunidad aki di por scirbi meneer. Mi pro- 
blema ta manera ta sigui: Mi tin 22 aña ta 
trahando na un compania aki na Bonairo. 
Mi ta traha masha bon cu bon recomen- 
dacion i mi hefenan kier mi masha bon 
tambe. 

Mi tabata man drechi di e compania. 
Awor cu cos ta bai bon na Bonairo, awor 
a bin un stranhero i blo pasobra e tin un 
diploma, pero no experiencia awor ela 
drenta como hefe i bin gana mas placa 
cumi. 

Ami mester siñe tur trabow i tur cos mi 
mester bise. Ultimamente mi a strike i mi 
a bisa mi hefe cu mi no por sigui asina i 
cu mi no ta van plan pa juda otro corta 
mi nek. 

Mi hefe a keda masha rabia cu mi, pero e 
no kier mi bai traha otro caminda tampo- 
o. Trabow no ta hasi falta, pasobra mi 
ta un homber cu bon experiencia. Con 
meneer ta wak e problema aki? 

Atentamente, 

F.P. 

Mi amigo, 

Aki na Antiyas hopi biaha nan ta wak 
estudio ariba experiencia y asina ta so- 
sode cu ta mes un personanan cu ex- 
periencia mester sinja esnan cu estudio 
e trabow. Na Hulanda principalmente e 
parti j:eoretico ta bal mas cu e parti prac- 
tico, mientras cu na Merca esaki ta visa 
versa. ■ * 

Aki na Antiyas nos tin e sistema Hulan- 
des cu ta paga pa estudio i no pa loke bo 
por hasi, ni tampoco pa bo experiencia- 
nan. 

Si enberdad bo ta sinti bo perhudica y 
ta facil pa haya un empleo na un otro 
lugar, aiito mihor bo tuma retiro asina 
bo por traha y biba mas trankilo. 

Oranjestad, 2-7-8.0 


Apreciable director, 

Mi no sa con pa cuminsa cu e carta aki, 
pero mi kier a gradici señor director pa 
e espacio concedi na mi persona. 

Mi ta un mucha mujer di 24 aña di 
edad i mi problema ta mi pechonan 
grandi cu mi tin. 

Mi no ta bai ningun caminda, ni tampo- 
co mi no ta traha, pasobra mi tin ber- 
guensa di mi pechonan. 

Pa cuminsa mi no ta haña panja bonita i 
unda mi bai, manera pami nan ta keda 
wak i papia ariba mi. Kizas ta pensamen- 
to, pero ta asina mi ta sinti. Nunca mi 
tabata tin un mucha homber, pasobra 
mi tin miedo i berguensa pa papia cu 
nan. Mi a check un operacion aki na 
Aruba, pero e ta sali demasiado caro. 
Mi a tende cu señor director tin adres 
di dokter na Colombia i ta mi deseo si 
mi por a haye. Un biaha mas masha hopi 
danki. 

Z.M. 

Mi amiga, 

Bo no mester sinti bo compleha pa algo 
cu bo a nace cune, sino bo no por biba 
den e mundo aki. 

Gracias a Dios cu awor tin oportunidad- 
nan cu bo por arreglanan. 

Manda mi bo adres o pasa serca mi na 
Catiri 5, Tanki Leendert y mi lo yuda 
bo cu direccion di un bon dokter. 

18-7-80 

Respetable meneer, 

Mi ta spera cu meneer lo publica e carta 
aki cu hopi urgencia i di antemano danki. 
Mi ta un mucha homber color scur, mihor 
bisa negro, pero naci aki na Aruba di 
mama i tata estranhero. Mi a caba un 
school basta halto aki na Aruba i for di 
hopi lunanan pasa mia pidi un beurs na 
tur dos gobiemo. 

Tur aña gobierno ta duna beca na tur cla- 
se di hende, pero e aña aki cu no tin elec- 
cion ta bin cu reglanan i pa nos hendenan 
preto ta sali perhudicable. Mi conoce un 
otro mucha cu tabata den mi das i mi 
ta sigur cu mi ta mas sabi cune, pero pa- 
sobra e ta blanco i famia di un politico ela 
haña un beca. Tur cos di mi a sali bon y 
mi a wordo perhudica. 

Tin hopi hende color preto den M.E.P. i 
a jega tempo pa nan tambe habri nan 
boca. 

M.A. 


CARTANAN RICIBI 

Red.: Manera semper nos a ricibi algun 
cartanan anonima criticando e desicion di 
e miembronan di jurado pa Teen Prin- 
cess Aruba. 

Pa cuminsa nos mester bisa cu e mucha 
mujer ni nos comision por yuda cu 
ela gana diferente titulonan, pasobra 
prensa Uesnan cu a eligi Miss Fotogenica, 
su fansnan a yama pa sake como Miss 
Smile y tanto Glenda Geerman y Yolan- 
da Tromp di Tele Aruba tabata testigo 
cu e yamadanan a drenta legal. 

Miss Popular ta su fansnan a vota pe y 
tabata tin dos testigo, kendenan por cier- 
to tabata faimia di un otro candidata. 
Awor e miembronan di jurado, kende- 
nan a eligié como Teen Princess Aruba, 
tur ta hendenan local y un biaha mas lo 
mi publica nan nomber pa si acaso boso 
ta desea boso por yama o contact nan. 
Si ta stranhero, cu lo a bandona nos isla 
e mes o e otro dia, ainda por tin cierto 
sospechonan, pero no cu hende local. 
E miembronan di jurado tabata: Modes- 
to Ruiz, Lucky Croes, Myma Hoeverts, 
Dr. Hagens y Eddy Briezen, tur per- 
sonanan local y ainda biba na Amba. 
Den e cartanan anonima nos ta worde 
acusa cu te ainda ta mucha mujeman di 
famia cu placa a sali eligi Teen Princess 
Amba. 

Nos kier a fresca boso memoria cu tur e 
nombeman di e ex Teen Princessnan: 
Mervelyn Ras, di un famia decente di 
Savaneta, su tata tabata traha na Lago, 
Madell Jacopucci, su mama semper a 
traha duro pa mantene nan, 

Blanca de Mey, di un famia decente y 
humilde. 

Mariska Willems, otro famia sensiyo di 
Pos Chikito, su tata a muri na un edad 
hoben, mientras cu su padraso ta un em- 
pleado di Lago, 

Belkis Wingh, su tata, un empleado na 
W.E.B.y 

Sheila Lopez, su tata tin un contratista 
y awor 

Sasha Wever, su tata ta director di Penha 
N.V. y no donjo. 

Esaki nos a publike pa tur hende hanja 
sa cu te ainda ta mucha mujeman sen- 
siyo di nos comunidad a keda eligi y cu 
tur participa tin mes un chens. Amen. 

PAGA BON TINO 
ARIBA TRAFICO!! 

NOS TA SINTI NOS MES ORGUYOSO Dl POR 
TRANSPORTA E ALUMNONAN Dl ARUBA Dl 
DIFERENTE SCHOOLNAN 

ORANAN TA FIHO Y PUNTUAL 

PESEI NOS TA BISA 

©iifiyiby^ 

TA Dl BO, E ORGUYO Dl NOS PUEBLO 
SEA CONCIENTE USA 

Chirybys 

COMO BO TRANSPORTACION 


Na e Estudiantenan Venezolano un caluroso 

B O N - B I N I 
na nos Isla. 



































